Keramiek – die Werk van Seo Byung-Ho | Loer Toer
Keramiek – die Werk van Seo Byung-Ho
Suid-Korea June 12, 2013 Leave a comment
Rina, vyf jaar oud, vind dit blykbaar koddig dat ek die klassie die maande van die jaar leer deur middel van die Kaapse lied "January, February, March". Haar pa nooi toe vir my uit om sy studio te besoek. Hy is 'n pottebakker van formaat wat ook 'n leidende rol speel met die uitstalling van Suid-Koreaanse keramiek in die buurlande.
Van die werke uitgestal
Byung-Ho (die van is Seo) neem my die studio deur. Gou sien mens hoe veelsydig hy is: van die werk is beeldhouwerk en ander, liefdevol tradisioneel, tradisies wat millennia strek.
'n Werk wat geboorte uitbeeld
Hy verduidelik dat teepotte wat hy maak, is 'n swart klei wat slegs in een oord in China voorkom. Hy is 'n derde geslag Katoliek en meen dat die eeu-oue kuns van die Boeddisme 'n groot invloed op sy ontwerpe het.
Met 'n skelm glimlag sê hy dat hy die swart skaap in die familie is: sy broers werk almal vir die reuse korporasie Hyundai. Vir maande daarna gee ek hom Engelse lesse, maar ek leer meer by hom oor aspekte van Koreaanse kultuur as wat hy by my leer.
'n Ete met Seo Byung-Ho
Toe ek na 'n jaar terugkom Suid-Afrika toe, skenk hy my van sy werk. Dié staan nou op my eetkamertafel uitgestal, toe onder die herinneringe.